અમદાવાદ: ગુજરાત ટેકનોલોજિકલ યુનિવર્સિટીની આન્સરશીટ ભરેલી આઇશર ટ્રકમાંથી આજે વહેલી સવારે ચોરીનો પ્રયાસ થયો છે. જમાલપુર ફૂલબજાર પાસેથી આન્સરશીટ ભરેલી ટ્રક પસાર થઇ રહી હતી ત્યારે કેટલાક યુવકો તેમાં ચડી ગયા હતા અને બોકસને ખોલી ફેંદયાં હતાં. જોકે યુવકો આન્સરશીટની ચોરી કરવા આવ્યા હતા કે કોઇ અન્ય સામાન છે સમજીને ચોરી કરવા આવ્યા અને કાગળિયાં જ હાથ લાગ્યાં હતાં. તે દિશામાં પોલીસે તપાસ શરૂ કરી છે.